
Parlamentul  României

Camera  Deputaţilor
Comisia pentru Sănătate şi Familie                        Nr. 4c-8/ 328 / 7 octombrie 2015 
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de Lege pentru completarea art.188 din Legea nr.95/2006 privind reforma în domeniul sănătăţii  trimis Comisiei pentru sănătate şi familie spre dezbatere,  în fond, cu adresa nr. PLx 319/2015  din 30 martie 2015.
În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,
Conf.Dr.Florin Buicu
                          


                      Costică Canacheu
[image: image2.png]



Parlamentul  României

Camera  Deputaţilor
Comisia pentru Sănătate şi Familie                        Nr. 4c-8/ 328 / 7  octombrie  2015
R A P O R T  

asupra  proiectului de Lege pentru completarea art.188 din                Legea nr.95/2006 privind reforma în domeniul sănătăţii
În temeiul dispoziţiilor art.95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere în fond,  cu proiectul de Lege pentru completarea art.188 din Legea nr.95/2006 privind reforma în domeniul sănătăţii  , trimis cu adresa nr. PLx 319/2015 din 30 martie 2015.
Senatul, în calitate de primă Cameră sesizată, a adoptat inţiativa legislativă , în şedinţa din 24 martie 2015.

Potrivit dispoziţiilor art. 75 din Constituţia României, republicată, şi ale art.92 din Regulamentul Camerei Deputaţilor, republicat,  Camera Deputaţilor este Cameră decizională. 

     La întocmirea prezentului raport Comisia a avut în vedere :
· avizul favorabil al Consiliului Legislativ (nr.1227 din 29.10.2014)
· avizul favorabil al Comisiei juridice, de disciplină şi imunităţi ( nr.Plx 319/2015 din 15.04.2015)

Proiectul de lege are ca obiect completarea Legii nr.95/2006 privind reforma în domeniul sănătăţii, republicată, în sensul instituirii, în sarcina achizitorilor publici din sănătate, a obligaţiei publicării în mediul on-line a tuturor facturilor de achiziţii publice.
În conformitate cu prevederile art. 61 din Regulamentul Camerei Deputaţilor, republicat,  membrii Comisiei au examinat iniţiativa legislativă, în şedinţa din 6 octombrie 2015. La lucrările comisiei au fost prezenţi  18 deputaţi din totalul de 19 membri.
   La dezbaterile comisiei a participat, în conformitate cu prevederile art. 55 din Regulamentul Camerei  Deputaţilor, dl. Răzvan Vulcănescu - subsecretar de stat în Ministerul Sănătăţii.
În urma dezbaterilor, Comisia pentru sănătate şi familie a  hotărât, cu majoritate de voturi, respingerea proiectului de Lege pentru completarea art.188 din Legea nr.95/2006 privind reforma în domeniul sănătăţii întrucât obligativitatea publicării doar a facturilor derivate este o măsură care nu va permite atingerea scopului propus deoarece informaţia publicată on-line este disparată şi nu permite corelarea cu modul concret de realizare a achiziţiei publice şi cu valoarea contractului în care se solicită plata.
În raport cu obiectul şi conţinutul său, iniţiativa legislativă face parte din categoria legilor ordinare . 
              PREŞEDINTE,                                              SECRETAR,

        Conf.Dr.Florin Buicu                                  Dr.Camelia Bogdănici
Gheorghe Marinescu – şef birou
Întocmit, 
Cristina Bologan – consilier  parlamentar

